armvectores/hy_wikipedia_2023 huggingface dataset:
Ֆիրուդին Ջալիլով

Ֆիրուդին Աղասի օղլու Ջալիլով (ծնվ.՝ 1947 մայիսի 6, Հայկական ԽՍՀ, ադրբ.՝ Firudin Ağası oğlu Cəlilov), ադրբեջանցի թյուրքագետ, լեզվաբանական գիտությունների դոկտոր, պրոֆեսոր, Ադրբեջանի վարչապետի տեղակալ (1992), Ադրբեջանի կրթության նախարար (1992–1993), Ադրբեջանի բարձրագույն և միջին մասնագիտական կրթության նախարար (1993)։


== Կենսագրություն ==
Ծնվել է 1947 թվականի մայիսի 6-ին Հայկական ԽՍՀ Արարատի շրջանում։ Ավարտել է միջնակարգ դպրոցը։ 1966 թվականին ընդունվել է Բաքվի պետական համալսարանի լեզվաբանության ֆակուլտետ։ 1978 թվականին թեկնածուական է պաշտպանել, իսկ 1989 թվականին՝ «Թյուրքական լեզուների ձևաբանություն» թեմայով դոկտորական է պաշտպանել։ Բազմաթիվ գիտական գրքերի և հոդվածների հեղինակ է։


== Գիտական աշխատանք ==
Հայտնի է իր կողմից առաջ քաշած Ուրմիական տեսությամբ, որը ժխտում է թյուրքական ժողովրդների Ալթայից ծագման տեսությունը և քարոզում է դրանց ծագումն ու կազմավորումը Մերձավոր Արևելքում, այդ թվում ներկայիս Ադրբեջանի տարածքում։
Աշխատում է «Ադրբեջանի թյուրքերի նախաիսլամական պատմությունը» (ադրբ.՝ Azərbaycan türklərinin islamagədər tarixi) 9-հատորանոց գրքաշարի վրա, որի առաջին երեք արդեն լույս են տեսել 2014 թվականին։


== Աշխատություններ ==
Azərbaycan dilindən çalışmalar. Bakı-1977.
Azərbaycan dilinin səs quruluşu. Bakı-1983.
Mürəkkəb cümlə sintaksisi.Bakı-1983.
Azərbaycan dili morfonologiyasından oçerklər. Bakı-1985.
Azərbaycan dilinin morfonologiyası.Bakı-1988.
Morfonolojik rekonstrüksyon ve etimoloji. İzmir-1993.
Azər xalqı. Seçmə yazılar. Bakı, Çaşıoğlu, 2000. 320 s.
Qədim türk eli. Saqa-Qəmər boyları. Bakı, Çıraq, 2006. 128 s.
Tanrı elçisi İbrahim. Bakı 2007 (Türkçeye çevirisi։ Bakı-2009).
Etrusk-türk bağı. Bakı, Qismət, 2011. 178[2] s.
Daşbaba. Türkün daş yaddaşı. Bakı, Hərbi Nəşriyyat, 2013. 143[1] s.
Azərbaycan türklərinin islamaqədər tarixi. Doqquz Bitik։ Tarixi qaynaqlar. I Bitik. Bakı, Ağrıdağ, 2014. 367[1] s.
Azərbaycan türklərinin islamaqədər tarixi. Doqquz Bitik։ Tarixi coğrafiya. II Bitik. Bakı Ağrıdağ 2014. 280 s.
'Azərbaycan türklərinin islamaqədər tarixi. Doqquz Bitik։ Azərbaycanda qurulan qədim dövlətlər. III Bitik. Bakı, Ağrıdağ 2014. 511[1]sՀետևյալ գրքերի համահեղինակ է.

Oğuz qrupu türk dillərinin müqayisəli qrammatikası. Bakı-1986.
Azərbaycan dili. Bakı-1989.
Azərbaycan dilinin qrameri. Təbriz-1992.
Bəs Türkcəsi? Tərtibçilər։ F. Ağasıoğlu, A.Əbdülvahaboğlu։ Rəyçi. A. Ələkbərov. Bakı, Öyrətmən, 1993. 72 s.
Türkcə-rusca-ingiliscə danışıq kitabçası. 1993.


== Ծանոթագրություններ ==
Կենտրոնաաֆրիկյան Հանրապետություն

Կենտրոնաաֆրիկյան Հանրապետություն (ԿԱՀ) (ֆր.՝ Republique Centrafricaine, սանգո՝ Ködörösêse tî Bêafrîka), պետություն Կենտրոնական Աֆրիկայում։ Սահմանակից է Կամերունին, Կոնգոյին, Կոնգոյի Դեմոկրատական Հանրապետությանը, Սուդանին և Չադին։ Տարածքը կազմում է 622,984 կմ²։ Մայրաքաղաքը Բանգին է։ Անկախություն է ձեռք բերել 1960 թվականի օգոստոսի 13-ին։


== Անվանում ==
Անվանումը ստացել է Աֆրիկայում գրաված իր աշխարհագրական դիրքից։


== Ծանոթագրություններ ==
Ի՞նչ դառնալ (մուլտֆիլմ)

«Ի՞նչ դառնալ» (ռուս.՝ Кем быть?), խորհրդային նկարված մուլտֆիլմ՝ նկարահանված 1948 թվականին «Սոյուզմուլտֆիլմ» կինոստուդիայում՝ ըստ Վլադիմիր Մայակովսկու համանուն բանաստեղծության մոտիվների։ Գովերգում է աշխատանքը և հարգանք ստեղծում ցանկացած մասնագիտության հանդեպ։


== Սյուժե ==
Մուլտիպլիկացիոն ֆիլմը նկարահանվել է Վլադիմիր Մայակովսկու բանաստեղծության մոտիվներով, որտեղ աղջիկն ու տղան՝ քույր և եղբայր Կնոպոչկինները քննարկում են ապագա մասնագիտության ընտրության հարցը։ Ե՛վ տղան, և՛ աղջիկը ցանկանում են օգուտ բերել մարդկանց, սակայն նրանք երկար վիճում էին, թե որ մասնագիտությունն է ամենակարևորը։ Արդյունքում նրանք եկան այն եզրակացության, որ մասնագիտություններից յուրաքանչյուրը յուրովի լավն է, և եթե դրանք չլինեն, չի լինի նաև ապագայում առաջընթաց, առողջություն, լավ կյանք։


== Ստեղծողներ ==
Սցենար - Դմիտրի Բաբիչենկո, Յուրի Գանֆ
Ռեժիսոր - Դմիտրի Բաբիչենկո
Բեմադրող նկարիչ - Գրիգորի Կոզլով
Կոմպոզիտոր՝ - Նիկոլայ Իվանով-Ռադկևիչ
Նկարիչ-մուլտիպլիկատոր - Բորիս Դյոժկին, Ելիզավետա Կոմովա, Եվգենի Տրունով, Նիկոլայ Ֆյոդորով, Գենադի Ֆիլիպով
Օպերատոր - Միխայիլ Դրույան
Ձայնի օպերատոր - Ս. Ռենսկի
Ռեժիսորի օգնական - Ե. Շիլովա
Մոնտաժող - Լիդիա Կյակշտ


== Հետաքրքիր փաստեր ==
Քույր ու եղբայր Վանյա և Մաշա Կնոպոչկինները հայտնվել են նաև Վլադիմիր Սուտեևի «Ուրախ պարտեզ» մուլտֆիլմում։


== Մուլտֆիլմի մասին ==
Մոսկվայի պետական հոգեբանամանկավարժական համալսարանը խորհուրդ է տալիս մուլտֆիլմը դիտեն 5-6 տարեկան հասակի երեխաները։


== Տեսաթողարկում ==
Վերաթողարկվել է 2002 թվականին VHS, Video CD, DVD տեսքով «Բարև՛, Դպրոց» մուլտֆիլմների ժողովածուով։


== Ծանոթագրություններ ==


== Արտաքին հղումներ ==
Польский плакат мультфильма.
«Кем быть?» մուլտֆիլմը «Անիմատոր.ռու» կայքում
«Кем быть?»(անգլ.) Big Cartoon DataBase կայքում
«Кем быть?» «Հայրենական կինոյի հանրագիտարան» կայքում
Սկոմորոխ

Սկոմորոխ, թափառաշրջիկ դերասան Հին Ռուսիայում։ Առաջին հիշատակությունը Սկոմորոխների մասին վերաբերում է 1068 թվականին, նրանց պատկերները պահպանվել են Կիևի Սոֆիայի տաճարի որմնանկարներում (1037)։ Սկոմորոխները հանդես են եկել հրապարակներում, փողոցներում՝ միաժամանակ որպես երգիչներ, պարողներ, երաժիշտներ, բեմական փոքր տեսարանների կատարողներ, վարժեցնողներ, ակրոբատներ, եղել են իրենց կատարած երաժշտական և դրամատիկ, երկերի մեծ մասի հեղինակը։ Ներկայացման գլխավոր հերոսը եղել է ուրախ, ճարպիկ գեղջուկը, որը սովորաբար իր խելամտությունը քողարկել է կատակաբան պարզամտի դիմակով։ Սնեկոմորոխը հանդես են եկել խմբերով (XVI- XVII դարերին․՝ 70-100 հոգով), կրել դիմակներ (այդ թվում՝ գազանների)։ Նրանց արվեստը փառաբանել է երկրային զվարճությունները և հակադրվել եկեղեցուն։ Սկոմորոխությունը ծաղկման է հասել XV- XVII դարերին․, իսկ XVIII դ․ հետզհետե անհետացել։ Սնկոմորոխերին հալածել են եկեղեցին, իշխանությունները։ 1648 թվականին և 1657 թվականին հրապարակվել են սկոմորոխությունն արգելող հրամանագրեր։ Սկոմորոխների արվեստի որոշ ավանդույթներ փոխանցվել են XVIII-XIX դարերին․ բաչագաններին, որոնցից էլ անցել էստրադա և կրկես։ ՍԿ ՈՊԱ․Ս (2’колас), դասական արվեստի ուշ շրջանի հույն քանդակագործ և ճարտարապետ։ Ծնվել է Պարոս կղզում։ Ստեղծագործել է մ․թ․ա․ IV դ․ Հունաստանի և Փոքր Ասիայի տարբեր քաղաքներում։ Որպես ճարտարապետ մասնակցել է Տեգեայի Աթենաս Ալեայի տաճարի (մ․թ․ա․ 350-340) և Հալիկառնասի դամբարանի (մ․թ․ա․ IV դ․ կես) կառուցմանը։ Սկոմորոխի՝ մեզ հասած հավաստի գործերից կարևորագույնը Հալիկառնասի դամբարանի գոտու «Ամազոնամաքիա» բարձրաքանդակներն են (մարմար, մ․թ․ա․ IV դարի․ կեսին, Բրիակսիսի, Լեոքարեսի, Տիմոթեոսի հետ, հատվածները՝ Բրիտանական․ թանգարանում, Լոնդոն)։ Սկոմորոխի բազմաթիվ գործեր հայտնի են հռոմեական կրկնօրինակներից («Փոտոս», «Երիտասարդ Հերակլես», «Մենաս»)։ Հրաժարվելով V դարի արվեստին բնորոշ կերպարի ներդաշնակ հանգստությունից, Սկոմորոխը արտահայտել է մարդու հոգեկան ուժեղ ապրումները, կրքերի պայքարը, որոնց մարմնավորման համար կիրառել է դինամիկ կոմպոզիցիա, մանրամսաների մեկնաբանման նոր եղանակներ։ Սկոմորոխ մեծապես ազդել է հելլենիստական մշակույթի քանդակագործների վրա։
Ռոսոշ (գյուղ, Սվալյավայի շրջան)

Անվան այլ կիրառումների համար տե՛ս՝ ՌոսոշՌոսոշ (ուկրաիներեն՝ Росош), գյուղ Ուկրաինայի Անդրկարպատյան մարզի Սվալյավայի շրջանում։
2001 թվականի տվյալներով Ռոսոշ գյուղում բնակվում էր 2 250 մարդ։ Բնակավայրը զբաղեցնում է 1428 կմ² տարածք։ Բնակչության խտությունը կազմում էր 1575,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոտանինո (գյուղ, Պերեսլավսկի շրջան)

Պոտանինո (ռուս.՝ Потанино), գյուղ Ռուսաստանի Յարոսլավլի մարզի Պերեսլավսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սաութ Նահաննի

Սաութ Նահաննի  (անգլ.՝ South Nahanni River), գետ Կանադայի հյուսիս-արևմուտքի Հյուսիսարևմտյան տարածքներում, Լիարդ գետի ձախ վտակ։


== Աշխարհագրություն ==
Սկիզբ է առնում Սելուին լեռնաշղթայի Մակքենզի լեռան ճյուղավորումից և հոսում է հարավ-արևելք մինչև Լիարդ գետը թափվելը։ Համեմատաբար իր կարճ՝ 540 կիլոմետր ճանապարհին գետը գրեթե կորցնում է բարձրության կես կիլոմետր (475 մետր), անցնում է մի քանի լեռնաշղթաներով և ստեղծում է Հյուսիսային Ամերիկայի ամենագեղեցիկ ջրվեժներից մեկը՝ Վիրջինիա ջրվեժը։ Գետի վերին և ստորին հոսքերի մեծ մասը մտնում է Նահաննի ազգային այգու մեջ։ 1978 թվականին այգին ավելացվել է ՅՈՒՆԵՍԿՈ-յի Համաշխարհային մշակութային ժառանգության Կանադայի ցանկին։


== Ջրագրություն ==
Սաութ Նահաննի գետը բնութագրվում է ուժեղ եղանակային տատանումներով։ Ամենաշատ տատանումներ նկատվում են գարնանային ձնհալի ժամանակ հունիսի վարարումներով, որ լեռների լանջերին առաջացնում է ձյան հալոցք։ Հուլիսից մինչև սեպտեմբեր գետում նկատվում է ջրի բարձր մակարդակ, և այդ ժամանակաշրջանում ուժեղ անձրևների հետևանքով հնարավոր են նաև ջրհեղեղներ։ Աշուն-ձմեռ ժամանակաշրջանում գետում ջրի մակարդակը նվազագույնն է։ Սաութ Նահաննին ունի բազմաթիվ վտակներ, գետեր և հոսքեր, դրանց մի մասը ունի եղանակային բնավորություն։ Ստորգետնյա ջրերի ազդեցությունը ջրի հոսքր վրա ուսումնասիրված չէ։ Ազգային այգու սահմանների ներսում Նահաննի գետը ընդունում է իր գլխավոր վտակները՝ Ֆլաթ Ռիվեր և Ռեբբիթկեթթլ (Rabbitkettle River), որոնք նույնպես սկիզբ են առնում Սելուին լեռնաշղթայից։


== Ծանոթագրություններ ==
Աստերոիդների ցանկ (243701-243800)

Աստերոիդների ցանկ (243601-243700)  • Աստերոիդների ցանկ  • Աստերոիդների ցանկ (243801-243900)
 Աստերոիդների ցանկ (243601-243700)  • Աստերոիդների ցանկ  • Աստերոիդների ցանկ (243801-243900)
Գուրջա Բողազ

Գուրջա Բողազ, Գուրգի Բողազ, լեռնանցք Հայկական լեռնաշխարհում։ Գտնվում է Էրզրում քաղաքից մոտ 20 կմ դեպի հյուսիս-արևելք։ Գտնվում է Էրզրում տանող ճանապարհի վրա, Խեդեմելիք գյուղի մոտ։


== Ծանոթագրություններ ==
Նոր աթեիզմ

Նոր աթեիզմ (անգլ.՝ New atheism), մի շարք գիտնականների, փիլիսոփաների, հասարակական գործիչների հայացքների համակարգի պայմանական անվանումը, որի հիմքում է դրված կրոնի որպես ժամանակակից հասարակության հիվանդության պատկերացումը և ըստ որի դրա դեմ պետք է ակտիվորեն պայքարել և գիտական մեթոդներով ժխտել կրոնի հիմնարար դրույթները (օրինակ, Աստծո գոյության վերաբերյալ)։


== Ծանոթագրություններ ==
Տաղարան (համույթ)

«Տաղարան», հնագույն երաժշտության համույթ։ Հիմնադրվել է 1981 թվականին, սկզբնապես, «Շարական» անունով (մինչև 1985)։ 1988 թվականից՝ պետական կոլեկտիվ։


== Պատմություն ==
Համույթը հիմնադրվել է Երևանում, 1981 թվականին։ Հիմնադիր և գեղարվեստական ղեկավար՝ Գրիգոր Դանիելյան (Դանիել Երաժիշտ)։ 1985-1987 թվականներին «Տաղարանը» գործել է առանց գեղարվեստական ղեկավարի։
1987 թվականին կոմպոզիտոր Երվանդ Երկանյանը, ստանձնելով «Տաղարանի» գեղարվեստական ղեկավարությունը, նոր շունչ բերեց համույթի համերգային, ստեղծագործական կյանքում, կարճ ժամանակամիջոցում ստեղծելով ծավալուն մի նոր նվագացանկ, որն ընդգրկում էր 300-ից ավելի հայ հոգևոր, ժողովրդական, ազգային-հայրենասիրական երգերի բարձրարժեք և նրբաճաշակ մշակումներ։
«Տաղարան» համույթի ներկայիս գեղարվեստական ղեկավար և դիրիժորն է դաշնակահար Սեդրակ Երկանյանը (1994 թվականից), ով շարունակում է զարգացնել համույթի առջև դրված գեղագիտական և գեղարվեստական խնդիրները։ «Տաղարանն» ի սկզբանե կոչված է եղել համերգային բեմ բարձրացնելու, տարածելու և քարոզելու հայ միջնադարյան հոգևոր երգարվեստի գանձերը։ Այդ է պատճառը, որ նրա նվագացանկում մշտապես կենտրոնական տեղ են գրավում 5-15-րդ դարերի հեղինակների շարականներն ու տաղերը։ «Տաղարանի» ծրագրերում առաջին անգամ նորովի մատուցումով հնչել են հայկական ժողովրդական, ազգային-հայրենասիրական երգեր և նվագներ։


== Գործունեություն ==
Համույթի գործունեության մեկ այլ հետաքրքրական կողմը կապված է եվրոպական մինչդասական և բարոկկո շրջանի երաժշտության հետ։ Ունկնդրի դատին պարբերաբար ներկայացվում են գերմանական, ֆրանսիական, իտալական և այլ ժողովուրդների հնագույն երաժշտության ամբողջական ծրագրեր։
Համույթի երաժշտական մեկնաբանություններն աչքի են ընկնում ոճական ճշգրտությամբ, բարձր կատարողական մակարդակով, հնչերանգների հարստությամբ, մենակատարների և համույթի ներդաշնակ ու հավասարակշռված հնչողությամբ։
«Տաղարանը» համերգներով հանդես է եկել Հայաստանում, Արցախում, նախկին Խորհրդային Միության երաժշտական կենտրոններում, բազմիցս ըստ արժանվույն ներկայացրել է հայկական երաժշտական մշակույթն արտասահմանում, շրջագայել է Գերմանիայում, Ավստրիայում, Ֆրանսիայում, Բուլղարիայում, Ռումինիայում, Հարավսլավիայում, Լատինական Ամերիկայի երկրներում՝ Արգենտինա, Բրազիլիա, Ուրուգվայ, Հունաստանում, Կիպրոսում, Լիբանանում և այլուր։
Համույթն իր մասնակցությունն է ունեցել միջազգային մի շարք փառատոներում։ «Տաղարան» համույթը մասնակից է բացառիկ համերգների՝ կազմակերպված դեսպանատների կողմից։ «Տաղարան» համույթը մասնակցում է Մայր Աթոռ Սուրբ Էջմիածնի կազմակերպած համերգներին։


== Գործիքային կազմ ==
Երկու ֆլեյտա
Ֆագոտ
Բլուլ
Դուդուկ
Հոբոյ
Լարային քառյակ
Ուդ
Սանթուր
Երգեհոն (կամ կլավեսին, դաշնամուր)


== Հղումներ ==
ՀՆԱԳՈՒՅՆ ԵՐԱԺՇՏՈՒԹՅԱՆ «ՏԱՂԱՐԱՆ» ՀԱՄՈՒՅԹ
Հնագույն երաժշտության «Տաղարան» համույթ


== Ծանոթագրություններ ==
Վագշեն

Վագշեն, գյուղ Արևմտյան Հայաստանում, Էրզրումի վիլայեթի Սպերի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ռիո (Թղթե տունը)

Ռիո (Անիբալ Կորտես), Նեթֆլիքսի «Թղթե տունը» հեռուստասերիալի կերպար, որի մարմնավորումը կատարել է Միգել Էռանը։ Ռիոն փորձառու կայքահեն է, որը մասնակցում է Իսպանիայի Թագավորական դրամահատարանի կողոպտմանը։ Նախապատրաստման և թիմի ստեղծման ընթացքում նա հարաբերությունների մեջ է մտնում Տոկիոյի հետ՝ անտեսելով այն փաստը, որ Պրոֆեսորը պահանջել էր թիմակիցներին՝ չսիրահարվել այլ անդամների։


== Բնավորություն ==
Ռիոն աշխույժ, պարզամիտ և անմեղ բնավորություն ունի՝ իր թիմակիցների համեմատ։ Նրա երիտասարդությունը հանգեցնում է մի շարք խնդիրների, դրա համար էլ Պրոֆեսորը ցանկանում է հեռացնել նրան թիմից, բայց այդ ամենին խանգարում է Տոկիոն։ Ողջ հեռուստասերիալի ընթացքում Ռիոն համարվում է «Թիմի թույլ կողմը»՝ իր բնավորության պատճառով։


== Ծանոթագրություններ ==


== Արտաքին հղումներ ==
Ռիոն՝ IMDb կայքում
Մուխինո (այլ կիրառումներ)

Մուխինո, կարող է վերաբերել՝

Մուխինո - գյուղ Ռուսաստանի Լենինգրադի մարզի Վիբորգսկի շրջանի կազմում։
Մուխինո - գյուղ Ռուսաստանի Մոսկվայի մարզի Լուխովիցկի շրջանի կազմում։
Մուխինո - գյուղ Ռուսաստանի Սմոլենսկի մարզի Ելնինսկի շրջանի կազմում։
Առաքելությունն անիրագործելի է 2

«Առաքելությունն անիրագործելի է 2» (անգլ.՝ Mission: Impossible II), ռեժիսոր Ջոն Վուի ֆիլմերից, որի գլխավոր դերերը մարմնավորում են Թոմ Քրուզը, Դյուգրեյ Սքոթը, Տենդի Նյուտոնը, Ռիչարդ Ռոքսբուրգը, Վինգ Ռեյմսը, Ջոն Պոլսոնը, Բրենդեն Գլիսոնը, Ռադե Շերբեջիան, Ուիլյամ Մապոտերը, Էնթոնի Հոփքինսը։


== Դիպաշար ==
Եթե մի օր աշխարհը հայտնվի վտանգավոր աղետի դեմ-դիմաց, կա միայն մի հոգի, որ կկարողանա շտկել այդ սարսափելի իրավիճակը։ Նրա անունը Էթան Հանթ է, և նա ի ծնե հակում ունի դուրս գալ բոլոր անհնարին իրավիճակներից։ Հիմա Էթանն ունի նոր, ավելի խիստ ղեկավար, նոր հմայիչ սիրուհի, նոր նենգամիտ թշնամի և նոր առաջադրանք, որը հասարակ մահկանացուն չի կարող ի կատար ածել։ Բայց Էթան Հանթը Էթան Հանթ չէր լինի, եթե փայլուն կերպով չկարողանար դուրս գալ այս դժվարին իրավիճակից և չկարողանար մոլորակը փրկել սարսափելի վիրուսից։


== Դերերում ==


== Ծանոթագրություններ ==


== Արտաքին հղումներ ==
Առաքելությունն անիրագործելի է 2(անգլ.) ֆիլմը Internet Movie Database կայքում
«Առաքելությունն անիրագործելի է 2»(ռուս.) ֆիլմը ԿինոՊոիսկ կայքում։
Lucha Libre AAA Worldwide

«Lucha Libre AAA Worldwide» (իրավաբանական անվանում՝ «Antonio Peña Promotions, S.A. de C.V.»), հայտնի նաև AAA կրճատ անվամբ («Asistencia Asesoría y Administración» անվանումից, որն իսպաներենից թարգմանաբար նշանակում է «Աջակցություն, խորհրդատվություն, կառավարչություն»), պրոֆեսիոնալ ըմբշամարտի (ռեստլինգ) լուչա լիվրե ենթատեսակի մեքսիկական կազմակերպություն, պրոմոշեն։
Հիմնադրվել է 1992 թվականին՝ Անտոնիո Պենյայի կողմից, ով դուրս գալով «Consejo Mundial de Lucha Libre» (CMLL) կազմակերպության սցենարիստների կազմից, ցանկանում էր ստեղծել նոր առաջնություն և ազատորեն հսկել ռինգային բոլոր սյուժեները։
Հիմնադրումից ի վեր «AAA»-ն անցկացրել է բազմաթիվ փեյ-փեր-վյու շոուներ, ինչպես նաև կազմակերպել ցուցադրություններ Միացյալ Նահանգներում և Ճապոնիայում։ Մարտական շոուներում ընկերությունն օգտագործում է ինչպես վեցանկյունաձև, այնպես էլ ավանդական քառակող ռինգեր։ Բացի այդ, հայտնի է նաև անսովոր ռինգային կերպարներով, ինչպես նաև առավել էքստրեմալ ձևաչափի մարտատեսակներով։
Տարիների ընթացքում համագործակցել է բազմաթիվ հյուսիսամերիկյան կազմակերպությունների հետ, ինչպիսիք են «World Wrestling Federation» (WWF, այժմ՝ WWE), «World Championship Wrestling» (WCW) առաջնությունները, ինչպես նաև ներկայումս սերտորեն համագործակցում է ճապոնական «Pro Wrestling Noah» և ամերիկյան «Global Force Wrestling» (GFW) պրոմոշենների հետ։
Ընեկրության գլխամասը տեղակայված է Մեքսիկայի մայրաքաղաք Մեխիկոյում։


== Գործող չեմպիոնական տիտղոսներ ==
AAA մեգա չեմպիոնատ
AAA լատինաամերիկյան չեմպիոնատ
AAA աշխարհի թիմային չեմպիոնատ
AAA աշխարհի առաջին ծանրքաշային չեմպիոնատ
AAA Ռեյնա դե ռեյնաս չեմպիոնատ
AAA աշխարհի տրիոս չեմպիոնատ
AAA խառը թիմային չեմպիոնատ
AAA աշխարհի մինի էստելաս չեմպիոնատ
AAA հյուսիսային թիմային չեմպիոնատ


== Արտաքին հղումներ ==
Պաշտոնական կայք(իսպ.)
AAA չեմպիոնական տիտղոսների պատմություն(անգլ.)
Ենի Վալ

Ենի Վալ (նորվ.՝ Jenny Hval, հուլիսի 11, 1980(1980-07-11), Օսլո, Նորվեգիա), նորվեգացի երգչուհի, երգերի հեղինակ և գրող։


== Կենսագրություն ==
Ենի Վալը ծնվել է 1980 թվականի հուլիսի 11-ին Օսլոյում։ Մելբուրնի համալսարանում սովորել է ստեղծագործական գրովոր խոսք, իսկ Օսլոյի համալսարանում՝ գրականություն։ 1999 թվականից գրել է երգեր և արել դրանց դեմոձայնագրությունները։ 2006 թվականին կատարել է իր դեբյուտը՝ Rockettothesky բեմական կեղծանունով թողարկելով To Sing You Apple Trees ալբոմը, որի համար ներկայացվել է Spellemannprisen («Գրեմմիի» նորվեգական տարբերակը) մրցանակի «Տարվա սկսնակ»։ Երկու տարի հետո Ենի Վալը թողարկել է իր երկրորդ սկավառակը, որ կրում էր Medea խորագիրը և Նորվեգիայի հիթ-շքերթում զբաղեցնում է 20-րդ հորիզոնականը։ Դրան հետևում է Viscera սկավառակը, որ նա իր անունով թողարկում է 2011 թվականին։ Կիթառահար Հովար Վոլդենի (Håvard Volden) հետ միասին ստեղծելով Nude on Sand ֆոլկ-դուետը՝ Ենի Վալը ձայնագրում է համանուն ալբոմը (2012)։ Նրա չորրորդ՝ Innocence Is Kinky ալբոմի պրոդյուսերն է եղել Ջոն Պերիշը։
Երաժշտությունից բացի Ենի Վալն զբաղվում է նաև գրականությամբ ու լրագրությամբ։ 2009 թվականին հրատարակվել է նրա Perlebryggeriet վեպը, որ ներկայացվել է Սյորլանի գրական մրցանակ։


== Սկավառակագրություն ==


=== Ալբոմներ ===
Rockettothesky կեղծանունովTo Sing You Apple Trees (2006)
Medea (13 հոկտեմբերի, 2008)Իր անունովViscera (2011)
Innocence Is Kinky (2013)
Apocalypse, girl (9 հունիսի, 2015)
Blood Bitch (30 սեպտեմբերի, 2016)Այլ կատարողների հետ համատեղ2009 – Nothing Like the Love I Have for You – վոկալ Egil Olsen-ի «Hard work and fate» երգում
2010 – Kreken – վոկալ Phonophani խմբի ալբոմի 4-րդ և 8-րդ երգերում («Mendel» և «Blåflat» համապատասխանաբար)
2011 – The Architect – վոկալ Jens Carelius-ի ալբոմում
2011 – Unemployed – վոկալ Alog խմբի «Et Besøk» ալբոմի 11-րդ երգում
2012 – Nude on Sand – Nude on Sand-ի հետ համատեղ
2014 – Meshes of Voice – Սուսաննա Վալումրյոդի հետ համատեղ
2014 – Stay Tuned – ձայնը Ռուտգեր Զյույդերվելտի նախագծում
2016 – In The End His Voice Will Be The Sound of Paper – Trondheim Jazz Orchestra-ի ու Քիմ Մայրի հետ համատեղ
2016 – A Sense of Growth – Jessica Sligter-ի հետ համատեղ


=== Մինի ալբոմներ ===
2006 – Cigars
2015 – Soft dick rock – սահմանափակ հրատարակություն 299 օրինակով միակողմանի վինիլի վրա, պարունակում է «Safe» երգը


== Մատենագրություն ==
Perlebryggeriet (2009)
Inn i ansiktet (2012)


== Ծանոթագրություններ ==
Ալեքսանդր Իվանով (երգիչ)

Ալեքսանդր Վիկտորովիչ Իվանով (բելառուս․՝ Аляксандр Віктаравіч Іваноў, հոկտեմբերի 29, 1994(1994-10-29), Գոմել, Բելառուս), ավելի հայտնի է IVAN մականունով, բելառուսական երգիչ, Բելառուսի ներկայացուցիչը Եվրատեսիլ 2016 երգի մրցույթում, կատարել է «Help You Fly» երգը։


== Կենսագրություն ==
Ծնվել է 1994 թվականի հոկտեմբերի 29-ին, Գոմելում։ Ալեքսանդրի հայրը և եղբայրը նույնպես երաժիշտներ են։ Ութ տարեկանում երաժշտական դպրոցում սկսել է կիթառ նվագել սովորել։
2009 թվականին անցել է Mass Medium Fest-ի կազմակերպած լսումները։ Դրանից հետո նա տեղափոխվել է Սանկտ Պետերբուրգ, իր Ivanov խմբի հետ, որը ստեղծվել էր Գեմոլում։ Խմբի հետ ձայնագրել է չորս երգ՝ «Продолжая путь», «Где», «На встречной полосе» և «Белая душа»:
2013 թվականին Իվանովը մասնակցել է ռուսական երաժշտական «Երգչախմբերի մարտ» հաղորդման երկրորդ եթերաշրջանին, որտեղ երգել է Սանկտ Պետերբուրգի երգչախմբի հետ, որը ղեկավարում էր Վիկտոր Դրոբիշը։ Երգչախումբը մրցույթում զբաղեցրել է երկրորդ տեղը։
2014 թվականին մասնակցել է Յալթայում անցկացվող «Հինգ աստղ» մրցույթին։
2015 թվականին երգիչը մասնակցել է ռուսական «Գլխավոր բեմ» հեռուստաշոուին, որտեղ զբաղեցրել է երկրորդ տեղը։ Հեռուստաշոուին մասնակցելուց հետո նրա պրոդյուսերը դարձավ Վիկտոր Դրոբիշը։ Երգչի առաջին երգը, որը կոչվում է «Крест и ладонь», գրվել է Դրոբիշի կողմից։


== Եվրատեսիլ 2016 ==

2015 թվականին բելառուսական հեռուստատեսությունը հայտնեց այն տասը արտիստների անունները, որոնց միջև պետք է կատարվեր ընտրությունը։ Ֆինալային փուլից առաջ երգիչը վերցեց IVAN մականունը, որը ըստ իրեն խորհրդանշում է սլավոնական Իվան դյուցազնին։
2016 թվականի հունվարի 22-ին բելառուսական ֆինալային փուլի ժամանակ Ալեքսանդրը ելույթ է ունեցել յոթերորդ համարի տակ և կատարել է «Help You Fly» երգը։ Ըստ 2016 թվականի կանոնների, հաղթողին ընտրում էին հեռուստադիտողները։ IVAN հաղթեց 23 167 ձայնով, որը նրան իրավունք տվեց ներկայացնել Բելառուսը Եվրատեսիլ 2016 երգի մրցույթում։
Սկզբում IVAN-ը նախագծել էր իր համարի ժամանակ ներկայանալ գայլերի հետ և հայտնվել մերկ վիճակում։ Սակայն մրցույթի կազմակերպիչները սկզբում տալով համաձայնություն, վերջին րոպեին փոխեցին որոշումը՝ նրան արգելոլվ այդ վիճակով ներկայանալ։ Ալեքսանդրը արագ կերպով փոխեց համարը՝ գայլերը հայտնվեցին հոլոգրամայի միջոցով, իսկ վերջում նա ինքը հրաժարվեց մերկ ելույթ ունենալ։
2016 թվականի մայիսի 12-ին Ivan-ը ելույթ ունեցավ երկրորդ կիսաեզրափակչում, բայց չհասավ ֆինալ։


== Անձնական կյանք ==
Նա հարաբերությունների մեջ է ռուս դերասանուհի Նաստյա Սամբուրսկայի հետ։


== Ծանոթագրություններ ==


== Արտաքին հղումներ ==
Ալեքսանդր Իվանովի կենսագրությունը
Ալեքսանդր Իվանով (երգիչ) Ֆեյսբուքում
Իվան՝ Եվրատեսիլ 2016-ի մասնակից
BBC Radio

BBC Radio, BBC-ի՝ British Broadcasting Corporation-ի (Բրիտանական հեռարձակող կորպորացիայի) բրիտանական ռադիոխումբ, որի առաջինից յոթերորդ ռադիոկայանները հիմնավորված են Լոնդոնում և որի ծրագրերը պատրաստվում են նաև Բելֆաստում, Բիրմինգհեմում, Բրիստոլում, Քարդիֆում, Գլազգոյում և Մանչեստրում։ Այդ յոթ ռադիոկայաններն էլ հաղորդումներ են հեռարձակում օրական 24 ժամ անընդմեջ։


== Ռադիոկայաններ ==


=== Միջպետական ===
BBC Radio 1 - կողմնորոշվածությունը՝ երիտասարդական լսարանը. հաղորդում է ժամանակակից փոփ ու ռոք երաժշտություն, կենդանի կատարումներ ստուդիայում, համերգներ, ժամը մեկ՝ նորություններ։ 
BBC Radio 2 - կողմնորոշվածությունը՝ չափահասների լսարանը. հաղորդում է սիրված երաժշտություն՝ լայն ընդգրկումով, հարցազրույցներ, հումոր, նորություններ, կենդանի կատարումներ ստուդիայում, համերգներ (ամենամեծ լսարանն ունեցող ռադիոկայանն է Մեծ Բրիտանիայում)։
BBC Radio 3 - արվեստ ու մշակույթ, երաժշտություն ըստ հետաքրքրությունների (դասական, ջազ), նորություններ, կենդանի կատարումներ ստուդիայում, համերգներ։
BBC Radio 4 - նորություններ, տեղեկատվություն գործարար մարդկանց համար, արվեստ, պատմություն, թատերական բեմականացումներ, կատակերգություններ, գիտություն, կրոն, գրքերի տեսություն։
BBC Radio 5 Live - նորություններ, սպորտ, հարցազրույցներ։

BBC 6 Music
BBC 7
BBC Radio 1Xtra
BBC 5 Live Sports Extra
BBC Asian Network
BBC World Service
BBC Local Radio


=== Ներպետական ռադիոկայաններ ===
BBC Radio Scotland
BBC Radio nan Gàidheal
BBC Radio Shetland
BBC Radio Orkney
BBC Radio Wales
BBC Radio Cymru
BBC Radio Ulster
BBC Radio Foyle


== Գրականություն ==
Donovan Paul (1991)։ The Radio Companion։ London: HarperCollins։ ISBN 0-586-09012-6 


== Ծանոթագրություններ ==


== Արտաքին հղումներ ==
Պաշտոնական կայքէջը
BBC ռադիոյի պատմությունը(չաշխատող հղում)
Պրոստոկվաշինո (գյուղ, Տոնկինսկի շրջան)

Պրոստոկվաշինո (ռուս.՝ Простоквашино), գյուղ Ռուսաստանի Նիժնի Նովգորոդի մարզի Տոնկինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սարչապետի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Սարչապետ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 4 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Հոկտեմբերի 7

Հոկտեմբերի 7, տարվա 280-րդ (նահանջ տարիներին՝ 281-րդ) օրն է։

Տարվա ավարտին մնում է 85 օր։
մ.թ.ա. 3761 թ.՝ հրեական օրացույցի համաձայն աշխարհի ստեղծման օրն է։


== Դեպքեր ==
1960 - Նիգերիան միանում է ՄԱԿ-ին
1971 - Օմանը միանում է ՄԱԿ-ին
1987 - սիկհերը հայտարարում են Հնդկաստանից անկախ Խալիստան պետություն ստեղծելու մասին
1988 - Ռիգայում 1940 թվականից ի վեր առաջին անգամ բարձրացվում է Լատվիայի դրոշը


== Ծնունդներ ==
1885 - Նիլս Բոր, դանիացի գիտնական, ֆիզիկոս
1896 - Պաուլինիո Ալկանտարա, իսպանացի ֆուտբոլիստ, հարձակվող
1900 - Հայնրիխ Հիմլեր, գերմանացի հրամանատար և քաղաքական գործիչ (մ. 1945)
1902 - Զահարիա Ստանկու, ռումին գրող և քաղաքական գործիչ
1926 - Մարտունի Պողոսյան, հայ ճարտարագետ
1927 - Էդուարդ Աբալյան, հայ դերասան, կինոռեժիսոր (վ. 1987)
1937 - Ռաֆիկ Խաչատրյանը, հայ նշանավոր քանդակագործ (մ. 1993)
1947 - Արմեն Տեր-Կյուրեղյան, ամերիկահայ ճարտարագետ
1952 - Վլադիմիր Պուտին, Ռուսաստանի 4-րդ նախագահը
1954 - Լևոն Մութաֆյան, հայ թատերագետ, թատերագիր
1955 - Յո-Յո Մա, ամերիկացի թավջութակահար
1967 - Թոնի Բրեքսթոն, ամերիկացի երգչուհի-երգահան
1970 - Նիկոլ Արի Փարկեր, ամերիկացի մոդել և դերասանուհի
1972 - Լյուկ վան Վելի, հոլանդացի շախմատիստ, գրոսմայստեր
1976 - Ժիլբերտու Սիլվա, բրազիլացի ֆուտբոլիստ
1982 - Ջերմեյն Դեֆո, անգլիացի ֆուտբոլիստ
1986 - Հոլլանդ Ռոդեն, ամերիկացի դերասանուհի


== Մահեր ==

1849 - Էդգար Պո, ամերիկացի արձակագիր, բանաստեղծ, գրաքննադատ (ծն. 1809)
1937 - Գևորգ Ասատուր, հայ բանասեր, մանկավարժ, թարգմանիչ (ծն. 1868)
1939 - Հարվի Ուիլյամ Կուշինգ, ամեր. նեյրովիրաբույժ (ծն. 1869)
1944 - Միքայել Մանվելյան, հայ դերասան և գրող (ծն. 1877)
2001 - Լևոն Գրիգորյան (թավջութակահար), թավջութակահար, ՀԽՍՀ վաստակավոր արտիստ (1961)


== Տոներ ==
 Հայաստան՝ Գրադարանավարի օր
Ճարտարապետության համաշխարհային օր


== Ծանոթագրություններ ==
Վինտերտուրի գեղարվեստի թանգարան

Վինտերտուրի գեղարվեստի թանգարան (գերմ.՝ Kunstmuseum Winterthur), Վինտերտուր քաղաքի գեղարվեստի երեք խոշորագույն թանգարաններից մեկը (Ցյուրիխ շրջան)։ Վինտերտուրը Շվեյցարիայում կոչում են «թանգարանների քաղաք»։


== Ընդhանուր տեղեկություններ ==
Վինտերտուրի գեղարվեստի թանգարանում պահպանվում են 19-21-րդ դարերի պատկերներ և արվեստի այլ նմուշներ։ Հիմնական հակվածությունը ֆրանսիական գեղանկարչության կողմն է։ Թանգարանի հիմնադիրը և ղեկավարող մարմինը Վինտերտուրի նկարիչների միությունն է, որը հիմնադրվել է 1848 թվականին։ Թեև վերջինս օգնություն է ստանում պետությունից և շրջանի իշխանություններից, ֆինանսավորման մեծ մասն ապահովում են անհատ նվիրատուները։ 20-րդ դարի առաջին կեսից սկսած՝ թանգարանի հավաքածուի մեծ մասը նվիրաբերել են մասնավոր հավաքածուները։


== Շինություն ==
Թանգարանի շենքը գտնվում է Վինտերտուրի Հին քաղաքի կենտրոնում՝ Մուզեումշտրասե 22 (գերմ.՝ Museumstraße 22) հասցեում։ Կառուցվել է 1912-1916 թվականներին ճարտարապետներ Ռիթմայերի և Ֆուրերի նախագծով։ 1995 թվականին թանգարանն ընդլայնվել է։


== Հավաքածու ==
Վինտերտուրի գեղարվեստի թանգարանում ցուցադրվում են ֆրանսիացի այնպիսի նշանավոր գեղանկարիչների, իմպրեսիոնիստնիստների և սիմոլիստների աշխատանքներ, ինչպիսիք են Կլոդ Մոնեն, Ալֆրեդ Սիսլեյը, Վինսենթ վան Գոգը, Օդիլոն Ռեդոնը, Պիեռ Բոնարը, Էդուար Վյուարը, Ֆելիքս Վալոթոն և ուրիշներ։ Ներկայացված են նաև Օգյուստ Ռոդենի, Արիստիդ Մայոլի, Մեդարդո Ռոսոյի քանդակները։
20-րդ դարի արվեստը ցուցադրվում է կուբիզմի (Ժորժ Բրաք, Պիկասո, Խուան Գրիս, Ֆեռնան Լեժե) և աբստրակցիոնիզմի (Վասիլի Կանդինսկի, Պիտ Մոնդրիան, Ժան Արպ, Պաուլ Կլեե, Ռոբեր Դելոնե) աշխատանքներով։ Հավաքածուում կարելի է տեսնել նաև 20-րդ դարի հայտնի քանդակագործների աշխատանքներ (Կոնստանտին Բրանկուզի, Ալեքսանդր Կոլդեր, Անրի Լորան, Օսիպ Ցադկին, Վիլհեմ Լեմբրուկ)։
Թանգարանում լայնորեն ներկայացված է ժամանակակից ամերիկյան (Էլսուորտ Քելլի, Ֆիլիպ Գուստոն, Ջոն Չեմբերլեն, Եվա Հեսս, Ագնես Մարտին, Ռոբերտ Մանգոլդ, Բրայս Մարդեն, Ռիչարդ Տատլ) և իտալական արվեստները (առաջին հերթին՝ իտալերեն՝ Arte Povera՝ Լուչանո Ֆաբրո, Յաննիս Կունելլիս, Մարիո Մերց, Ջուլիո Պաոլինի)։ Գերմանացի ժամանակակից նկարիչների աշխատանքներից թանգարանում կարելի է տեսնել Գերհարդ Ռիխտերի, Իզա Գենցկենի, Թոմաս Շյուտտեի, Թոմաս Շեյբիցի և ուրիշների կտավներն ու քանդակները։ Ցուցադրվում են նաև շվեյցարացի ժամանակակից նկարիչների աշխատանքները։
Վինտերտուրի գեղարվեստի թանգարանի հավաքածուի մի մասը (մինչև 1900 թվականը ստեղծվածները) ներկայացված է Վինտերտուրյան մեկ այլ հայտնի գեղարվեստի թանգարանում՝ Օսկար Ռեյնհարթ ամ Շտադտհարթենի թանգարանում։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Կանադայի ազգային դրոշի օր

Կանադայի ազգային դրոշի օր (ֆր.՝ Jour du drapeau national du Canada), սովորաբար կարճ անվանում են «Դրոշի օր»։ Նշվում է ամեն տարի փետրվարի 15-ին՝ հիշատակելու Կանադայի դրոշի ստեղծումը 1965 թվականի նույն օրը։ Օրը նշվում է դրոշի թռիչքով, հանրային միջոցառումներով և դպրոցական կրթական ծրագրերով։ Սա հանրային տոն չէ, թեև դրա շուրջ քննարկումներ են եղել։


== Պատմություն ==

Շատ վիճաբանություններից հետո թխկու տերևով դրոշը փոխարինեց Կանադայի կարմիր դրոշակին, որը հաջորդական փոփոխություններով, 1868 թվականից ի վեր օգտագործվել էր որպես Կանադայի ազգային դրոշ։ Վարչապետ Լեսթերեր Փիրսոնի ղեկավարությամբ 1964 թվականի դեկտեմբերի 15-ին Համայնքների պալատը և երկու օր անց Կանադայի Սենատը նոր դրոշն առաջարկող բանաձևեր ընդունեց։
Ջորջ Ստենլիի նախագծած դրոշը Կանադայի թագուհի Եղիսաբեթ II-ի կողմից պաշտոնապես ընդունվել է 1965 թվականի հունվարի 28-ին, ուժի մեջ է մտել «փետրվարի 15-ից հետո»։
Կանադայի ազգային դրոշի օրը հիմնադրվել է 1996 թվականին Թագուհին խորհրոդում օրենսդրությամբ վարչապետ Ժան Կրիտիենի նախաձեռնությամբ գլխավոր նահանգապետ Ռոմեո ԼեԲլանկի կողմից։ Դրոշի օրվա առաջին արարողության ժամանակ Քվեբեկի Հալլ շրջանում Կրիտիեն բախվեց ցուցարարներին, որոնք իրենց բողոքն էին արտահայտում գործազրկության ապահովագրության համակարգում առաջարկվող կրճատումների դեմ։ Ամբոխի միջով անցնելիս՝ նա բռնեց իրենց մոտեցող ցուցարարի կոկորդից և մի կողմ քաշեց։ 2010 թվականին՝ դրոշի օրվա 45-ամյակի առթիվ արարողություններ անցկացվեցին Վինիպեգում, Սենտ Ջոնսում, Օտտավայում, Ուիստլերում և Վանկուվերում նշելու Դրոշի օր 2010 թվականի ձմեռային օլիմպիական խաղերի հետ համատեղ։


== Ծանոթագրություններ ==


== Արտաքին հղումներ ==
Flag of Canada Song (1965) Freddie Grant
Flag Day, Dept. of Canadian Heritage
The famous Canadian Flag Collection, at Settlers, Rails & Trails Inc, Argyle, Manitoba
Լաուրեանա դի Բորելո

Լաուրեանա դի Բորելո (իտալերեն՝ Laureana di Borrello), կոմունա Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 5709 մարդ, բնակչության խտությունը կազմում է 163 մարդ/կմ²։ Զբաղեցնում է 35 կմ² մակերես տարածք։ Փոստային ինդեքսն է՝ 89023։ Հեռախոսային կոդը՝ 0966։
Բնակավայրի հովանավորը համարվում է Գրիգորի Հրաշագործը։ Հիմնադրումը ամեն տարի նշվում է նոյեմբերի 17-ին։
Բնակավայրը սահմանակից է Կանդիտոնի, Ֆեռոլետա դելլա Կեզայի, Գալատրոյի, Ռոզարնոյի, Սան Պետրո Դի Կարիդայի և Սերատայի հետ։


== Պատկերասրահ ==
Ջեմալ փաշա

Ջեմալ փաշա (թուրքերեն՝ Cemal Paşa, օսմանյան արաբերեն՝ جمال پاشا, մայիսի 6, 1872 – հուլիսի 21, 1922), ծնված որպես Ահմեդ Ջեմալ (օսմանյան արաբերեն՝ احمد جمال, Ahmet Cemal), թուրք պետական և ռազմական գործիչ, «Միություն և առաջադիմություն» կուսակցության պարագլուխներից, երիտթուրքերի ղեկավար «եռյակի» (Թալեաթ և Էնվեր փաշաների հետ) անդամ, հայերի ցեղասպանութան գլխավոր կազմակերպիչներից։
1914 թվականին նշանակվել է ծովային նախարար։ Եղել է օսմանիզմի, պանիսլամիզմի և պանթյուրքիզմի ջատագով, այդ գաղափարների իրագործումը կապել Գերմանիային դաշնակցելու հետ։
Առաջին համաշխարհային պատերազմի (1914-18) տարիներին եղել է Սիրիայում գործող թուրքական 4-րդ բանակի հրամանատարը։ Գործուն մասնակցություն է ունեցել Արևմտյան Հայաստանից և Կիլիկյան Հայաստանից հայերի զանգվածային տեղահանմանն ու կոտորածին, արյան մեջ խեղդել Ուրֆայի հայերի ինքնապաշտպանությունը։ Ճնշել է արաբների ազգային-ազատագրական շարժումները Սիրիայում, Լիբանանում և Պաղեստինում։ Պատերազմում Թուրքիայի պարտությունից (1918) հետո փախել է Գերմանիա։
1919 թվականին Կոստանդնուպոլսի ռազմական ատյանը հեռակա կարգով մահվան է դատապարտել Ջեմալին։
Իր հուշերում փորձել է արդարացնել իր և գործընկերների հանցագործութունը, հայ-թուրքական հարաբերությունների վատացման մեջ մեղադրել Ռուսաստանին։
1922 թվականին հուլիսի 25-ին, «Նեմեսիս» գործողության շրջանակներում Թիֆլիսում սպանվել է հայ վրիժառուներ Պետրոս Տեր-Պողոսյանի և Արտաշես Գևորգյանի կողմից։


== Ծանոթագրություններ ==
Զագորկա

Այս հոդվածը «Զագորկա» տեսակի բուլղարական գարեջրի մասին է։ Տե՛ս նաև Մարիա Յուրիչ Զագորսկա` խորվաթ գրող
Զագորկա (բուլղար․՝ Загорка), բուլղարական գարեջրի տեսակ Ստարա Զագորա քաղաքից։ Համարվում է «Հեյնիկեն» ապրանքանիշի գարեջրի տեսակ։
Զագորկան համարվում է Բուլղարիայի ամենահայտնի և ամենսպառողվող գարեջրային ապրանքանիշներից մեկը։ Կստեղծված է չեխական գարեջրի ավանդույթներով։


== Պատմություն ==
Ընկերությունը հիմնադրվել է 1902 թվականին՝ չեխական ավանդույթներով։ Նրա հիմնադիրը համարվում է Չեխիայի մայրաքաղաք Պրահայից վերադարձած մի բժիշկ։ Ներկայիս գարեջրի ընկերությունը հիմնադրվել է 1958 թվականին։
Այն կարճ ժամանակահատվածում կարողացել է հայտնիություն ձեռք բերել ոչ միայն Ստարա Զագորայում, որպես տեղական գարեջուր, այլև ամբողջ Բուլղարիայում։ 1994 թվականից Զագորկա գարեջուրը պատկանում է գերմանական «Հեյնեկեն» ընկերության բուլղարական մասնաճյուղին։
Ընկերությունը արտադրում է հիմնականում երեք բուլղարական ապրանքանիշներ՝ Զագորկա, Արիանա և Ստոլիչնո։ Բացի այդ, այն արտադրում է նաև երեք տեսակի լիզենցավորված գարեջրեր՝ Հեյնեկեն, Ամստել և Դեսպերադոս։
Որպես առանձին գարեջուր՝ Զագորկան ունի երեք հիմնական տարատեսակներ։ Առաջինը հատուկ Զագորկան է, իսկ մոյւս երկուսը պահուստային (մուգ, հատապտուղային) և խաղողի գարերջրերն են։ Վերջինը արտադրանքի մեջ է 2012 թվականից։
Զագորկա գարեջրի պիտակը ի սկզբանե գրված է եղել կիրիլիցայով։ Շուտով պիտակը փոխվել է և նույն «Զագորկա» գրությունն արվել է լատինատառ բուլղարարենով։ Ներկայումս գրության համար օգտագործված է լատիներեն այբուբենը։ Շշի վրա նշվում է բաղադրատոմս ու պիտանելության ժամկետը։


== Տե՛ս նաև ==
Գարեջրի միջազգային օր


== Ծանոթագրություններ ==


== Արտաքին հղումներ ==
zagorka.bg Archived 2014-03-02 at the Wayback Machine.՝ պաշտոնական կայք
Հեյնեկեն Զագորսկա գարեջուր Archived 2013-09-17 at the Wayback Machine.՝ պաշտոնական կայքում
Զագորկա տեղեկություններ և պատմություն
Լժա

Լժա (ռուս.՝ Лжа), գետ Ռուսաստանում, հոսում է Յարոսլավլի մարզով։ Գետաբերանը գտնվում է Ուտրոյա գետի ձախ ափից 36 կմ հեռավորության վրա։ Գետի երկարությունը կազմում է 156 կմ, ավազանի տարածքը 1570 կմ2 է։


== Ջրագրության տվյալներ ==
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 01030000212102000028693
Կոդը ըստ հիդրոլոգիական հետազոտության (ՌԴ) — 102002869
Ավազանի կոդը — 01.03.00.002
Ծավալի համարը ըստ ՌԴ-ի — 2
Թողարկումը ըստ ՌԴ-ի — 0
Դոն Ամիչի

Դոն Ամիչի  (անգլ.՝ Don Ameche, 1908 թվական մայիսի 31-1993 թվական դեկտեմբերի 6մայիսի 31, 1908(1908-05-31), Կենոշա, Վիսկոնսին, ԱՄՆ - դեկտեմբերի 6, 1993(1993-12-06), Սկոտսդեյլ, Մարիկոպա շրջան, Արիզոնա, ԱՄՆ), ամերիկյան դերասան, «Օսկար» մրցանակի դափնեկիր։


== Կենսագրություն ==

Դոմենիկի Ֆելիքս Ամիչի նախնիները՝ (Իտալիա.՝ Dominic Felix Amici) իտալացիներ, գերմանացիներ և իռլանդացիներ էին։ Ամիչին պատրաստվում էր ուսումնասիրել իրավունքը, սակայն ընտրեց բեմական կարիերան։ Նա սկսել է ելույթ ունենալ վոդևիլներում, իսկ 1935 թվականին նորամուտը նշել է կինոյում՝ տասնամյակի ավարտին դառնալով Հոլիվուդի առաջատար դերասաններից մեկը ։ Նրա վաղ աշխատանքների թվում են «Մեկը միլիոնին» (1936), «Հին Չիկագոյում» (1937), «Երեք հրացանակիրները» (1939) և «Ալեքսանդր Գրեհեմ Բելլի պատմությունը» (1939) ֆիլմերի դերերը։ Նրա համար մեծ բեկումնային է դարձել նաև «Օսկարի» համար առաջադրված "Երկինքը կարող է սպասել" ֆիլմի դերը 1943 թվականին։
Ֆիլմում Ամիչիի դերը այնքան բազմազան և իրական էր, որ կատակերգու Ֆրեդ Ալենը մի անգամ նույնիսկ կատակով ասաց. «Շուտով Դոն Ամիչին կխաղա ինքը Դոն Ամիչին», ինչը նա, իրականում, շուտով կատարեց ՝ հայտնվելով «Դա մի ճամպրուկի մեջ է» ֆիլմում։ (1945)։ Դոն Ամիչին հաջողությամբ ելույթ ունեցավ նաև ռադիոյով, խաղում էր մի քանի նշանավոր դերեր Բրոդվեում և հաճախակի հյուր էր տարբեր հեռուստատեսային շոուներում

1983 թվականին Ամիչին ամերիկյան կինոյի ևս մեկ վետերան Ռալֆ Բելամիի հետ հաջողությամբ վերադարձել է մեծ էկրան՝ Դուկ եղբայրներից մեկի դերում "տեղերով փոխվեք " ֆիլմում։ Հետագայում նա շարունակել է կինոկարիերան՝ հայտնվելով "Կոկոն" (1985) ֆիլմերում, որտեղ իր դերի համար արժանացել է «Օսկար», «Հարրի և Հենդերսոններ» (1987), «Ուղեւորություն Ամերիկա» (1988), "Կոկոն 2.Վերադարձ" (1988) եւ "Օսկար" (1991) մրցանակների։ Նրա վերջին դերերն են եղել Շեդոուի «Ճանապարհ տուն. անհավանական ճանապարհորդություն» (1993) Շեդոուի երգը ֆիլմում և Հարրի պապի դերը «Կորրինա, Կորրինա» (1994) ֆիլմում։ Կինոարտադրության մեջ ունեցած ավանդի համար դերասանը արժանացել է աստղի Հոլիվուդի Փառքի ծառուղում։
Դոն Ամիչին 85 տարեկան հասակում մահացել է Արիզոնայի փոքրիկ քաղաքում՝ շագանակագեղձի քաղցկեղից։


== Մրցանակներ ==
1986 թվական Օսկար - «Երկրորդ պլանի լավագույն դերասան» («Կոկոն»)
Վենետիկի կինոփառատոն - «Վոլպիի գավաթ լավագույն տղամարդու դերը» («Ամեն ինչ փոխվում է»)


== Ծանոթագրություններ ==


== Արտաքին հղումներ ==
Գրեեմ շրջան

Անվան այլ կիրառումների համար տե՛ս՝ Գրահամ շրջան (այլ կիրառումներ)Գրեեմ (անգլ.՝ Graham County), ԱՄՆ Արիզոնա նահանգի շրջաններից մեկը։ Ընդհանուր տարածությունը 12.020 կմ² է, բնակչության թվաքանակը՝ 37.220 (2010 թ. տվյալներով)։ Շրջկենտրոնն է Սաֆորդ քաղաքը։ Կազմավորվել է 1881 թ.։


== Ծանոթագրություններ ==
Սարանպաուլ

Սարանպաուլ (ռուս.՝ Саранпауль), գյուղ Ռուսաստանի Խանտի-Մանսիական ինքնավար օկրուգի Բերեզովսկի շրջանի կազմում։
Բնակչությունը 2010 թվականին գրանցված տվյալներով կազմում էր 2967 մարդ։


== Աշխարհագրական դիրք ==
Սարանպաուլ գյուղը գտնվում է Լյապին գետի աջ ափին, Մերձբևեռային Ուրալում։ Գյուղը գտնվում է ծովի մակարդակից 27 մ բարձրության վրա։


== Անվան ծագումնաբանություն ==
Գյուղը հիմնադրվել է եղջերվաբույծների կողմից, ովքեր ստիպված էին վերաբնակեցվել այստեղ իրենց հիմնական բնակավայրերից (Մերձբևեռային Ուրալի բարձրադիր տունդրաներ) եղջերուների համաճարակից ամբողջական ոչնչացման պատճառով։ Եղջերվաբույծները գյուղն անվանում էին Լյապին՝ գետի անվամբ, սակայն ժամանակի ընթացքում ավելի շատ օգտագործվող է դարձել մանսիական Սարանպաուլ անվանումը։


== Բնակչություն ==
2002 թվականի դրությամբ գյուղի ազգային կազմը հետևյալն էր՝ ռուսներ (36%), մանսիներ (28%), նենեցներ (13%), այլ ազգեր (16%)։


== Կլիմա ==
Ձմեռը ցուրտ է, երկարատև։ Հաճախակի լինում են ուժեղ քամիներ։ Ամառը համեմատաբար տաք է, բայց կարճատև։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ոլոռ

Ոլոռ (լատ.՝ Pisum), բակլազգիների (թիթեռնածաղկավորներ) ընտանիքի միամյա և բազմամյա խոտաբույսերի
ցեղ։ Հայտնի է 6-7 տեսակ։ Սննդի մեջ օգտագործվում են ինչպես ոլոռի հատիկները, այնպես էլ մատղաշ ունդերը։


== Հայաստանում ==

ՀՀ-ում՝ 2 տեսակ՝

Ոլոռ բարձր (P. elatius), հանդիպում է Կոտայքի, Սյունիքի մարզերում (ստորինից մինչև վերին լեռն, գոտի) և Երևանի շրջակայքում, աճում էթփուտներում, մարգագետիններում ու ցանքսերում,

Ոլոռ ցանովի (P. sativum), որն ունի 2 ենթատեսակ՝
Ոլոռ սովորական կամ ցանովի (P. sativum),
Ոլոռ դաշտային (P. arvense)Մշակվում են Արագածոտնի, Շիրակի, Լոռու, Տավուշի, Կոտայքի, Գեղարքունիքի, Սյունիքի մարզերում։


== Կենսաբանական նկարագիր ==
Ցողունը անկյունավոր է, փռվողկառչող, երբեմն՝ կանգուն, բարձրություն՝ 20 սմ - 2,5 մ։ Տերևները զույգփետրաձև են, ձվաձև, կլորավուն կամ երկարավուն տերևիկներով, վերջանում են բեղիկներով։ Ծաղկաբույլը ողկույզ է կամ կեղծ հովանոց, ծաղիկները՝ սպիտակ կամ կարմրամանուշակագույն երանգավորումներով։ Ծաղկում
է հունիսի կեսերին։ Ինքնափոշոտվող է (սակայն չոր ու տաք պայմաններում փոշոտվում է նաև խաչաձև)։ Պտուղը սրաձև ունդ է, ուղիղ համրիչանման։
Սերմերը (3-10 հատ) ձվաձև են, կլորավուն, անկյունավոր, հարթ կամ կնճռոտ, տարբեր գույների։ Ցրտադիմացկուն է, խոնավասեր։


== Քիմիական կազմ ==

Համեմատած այլ բանջարային մշակաբույսերի հետ՝ ոլոռը սպիտակուցային նյութերով ամենահարուստն է և սննդարժեքի տեսակետից գրավում է առաջին տեղերից մեկը։ Տարբեր տեսակներ բնակլիմայական տարբեր պայմաններում տարբեր քիմիական կազմ են ունենում, սակայն ոլոռի չոր նյութի մեջ սպիտակուցային նյութերը միջին հաշվով կազմում են մոտ 22-32%, շաքարները՝ 16-27%, օսլան՝ 10-31%, ճարպերը՝ 1,6-2%, թաղանթանյութը՝ 2-6%։ Կալորիականությամբ ոլոռը 1,5-2 անգամ ավելի բարձր է, քան մյուս բանջարեղենները։ Ոլոռը հարուստ է նաև A, B և C վիտամիններով։


== Կիրառում ==
Պարենային, կերային, ագրոտեխնիկական մշակաբույս է։
Սերմերն օգտագործվում են սննդի մեջ, կանաչ սերմերը նաև պահածոյացնում են։


== Գրականություն ==
European Association for Grain Legume Research (AEP). Pea. http://www.grainlegumes.com/default.asp?id_biblio=52 Archived 2006-10-17 at the Wayback Machine..
Hernández Bermejo, J. E. & León, J., (1992). Neglected crops: 1492 from a different perspective, Food and Agricultural Organization of the United Nations (FAO) Contents Archived 2018-11-06 at the Wayback Machine.
Muehlbauer, F. J. and Tullu, A., (1997). Pisum sativum L. Purdue University. Pea
Oelke, E. A., Oplinger E. S., et al. (1991). Dry Field Pea. University of Wisconsin.Dry Field Pea


== Արտաքին հղումներ ==
plantnames.unimelb.edu.au
USDA-ի (ԱՄՆ Գյուղդեպարտամենտի) պրոֆիլ
Sorting Pisum names
USDA plant profile
http://www.nal.usda.gov/fnic/foodcomp/search/ Archived 2015-03-03 at the Wayback Machine.
Մարտիրոս Անանիկյան

Մարտիրոս Հարությունի Անանիկյան (դեկտեմբերի 25, 1875(1875-12-25), Սեբաստիա - օգոստոսի 4, 1924(1924-08-04), Դամասկոս, Սիրիայի և Լիբանանի ֆրանսիական մանդատ, Ֆրանսիայի գաղութներ, Ֆրանսիա), ամերիկահայ բանասեր, հրապարակախոս, ռամկավար կուսակցության գործիչ։


== Կենսագրություն ==
Ծնվել է դեկտեմբերի 25-ին, Սեբաստիայում։ Ավարտել է Այնթապի Կենտրոնական Թուրքիայի քոլեջը (1895) և Հարթֆորդի (ԱՄՆ) Աստվածաբանական ճեմարանը (1901)։ Անանիկյանը զբաղվել է հնդեվրոպական և սեմական հին ու նոր լեզուների (հայերեն, պարսկերեն, լատիներեն, հունարեն, անգլերեն, գերմաներեն, եբրայերեն, արաբերեն), նաև արևելյան հին ու նոր կրոնների, մասնավորաբար իսլամական աստվածաբանության ուսումնասիրությամբ։
Անանիկյանի «Հայոց հին կրոնը» հոդվածը լույս է տեսել «Hastig's Encyclopaedia of Religions and Ethics», իսկ «Հայոց դիցաբանությունը»՝ «Encycloanedia of Mytholoh of  Races»՝ հանրագիտարանների առաջին հատորներում։ Անանիկյանն աշխատակցել է «Հայաստանի կոչնակ»–ին, որտեղ հրատարակվել են նրա «Մեծն Ներսես Պարթև», «Հայ ազգին ծագումը», «Քննական պատմություն հայոց», «Նարեկացին և Նարեկը» և այլ գործեր։ Մահացել է օգոստոսի 4-ին, Դամասկոսում։


== Երկեր ==
Վարդանանց պատերազմը, Նյու Յորք, 1918
Քննական ուսումնասիրություններ, Նյու Յորք, 1932


== Ծանոթագրություններ ==
Ցանկք (2047)

Ցանկք 2047, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2047 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 23X17,5սմ չափս։ Ձեռագիրը կազմված է 56 թերթից։ Գրված է միասյուն, նոտրգիրով։ Կազմը` կաշվեպատ ստվարաթուղթ։


== Բովանդակություն ==
Ցանկ Անտառ այլաբանութևանց գրոց։
Ցանկ նիւթոց այբունենիւ։


== Ծանոթագրություններ ==
Լե Կատլե (այլ կիրառումներ)

Լե Կատլե, կարող է վերաբերել՝

Լե Կատլե -  համայնք Ֆրանսիայում
Լե Կատլե - կանտոն Ֆրանսիայում
Արևզղա

Արևզղա, գյուղ Արևմտյան Հայաստանում, Էրզրումի վիլայեթի Բաբերդի գավառակում։


== Պատմամշակութային կառույցներ ==
Արևզղան ուներ հայկական եկեղեցի, որը կառուցված էր 1230 թվականին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Story of My Life

«Story of My Life» («Իմ կյանքի պատմությունը»), բրիտանական One Direction բոյ-բենդի երգը, նրանց Midnight Memories (2013) ալբոմի երկրորդ թրեքը։ Այն թողարկվել է նաև որպես առանձին սինգլ՝ դառնալով ալբոմի երկրորդ սինգլը։
ԱՄՆ-ում երգը հասել է Billboard Hot 100 հիթ-շքերթի վեցերորդ հորիզոնականին, Մեծ Բրիտանիայի UK Singles Chart հիթ-շքերթում՝ երկրորդ հորիզոնականին։


== Ստեղծման պատմություն ==
One Direction խմբի անդամները նույնպես իրենց ներդրումն են ունեցել երգի տեքստի ստեղծման գործում։
Ջեյմի Սքոթը («Story of My Life» երգի հեղինակներից մեկը) հիշել է, որ երբ One Direction խմբի տղաները լսել են նախապատրաստված դեմոձայնագրությունը, «նրանք զայրացան ու մեզ հետ միասին ավարտին հասցրին երգը։ Միշտ էլ լավ է նրանց ներդրումն ունենալ տեքստում և այլն, քանի որ այդ դեպքում կա վստահություն, որ նրանք իրականում երգում են այն մասին, ինչի մասին երգում են»։
Երգի տեքստը պատմում է մի քաղջկա մասին, որը կոտրել է երգողի սիրտը։


== Երաժշտական ոճ ==
Ըստ ժանրի՝ երգը բալլադ է։ Գործիքավորման մեջ առաջատար դերը տրվել է կիթառին։
Songfacts երաժշտական կայքը գրել է, որ այս երգն ավելի մոտ է ֆոլկ երաժշտությանը, քան այն երգերի մեծ մասը, որը խումբը թողարկել էր մինչ այդ։ Բացի այդ, նույն Ջեյմի Սքոթը պատմել է, որ դեմոձայնագրությունը, որը նրանք ցույց են տվել տղաներին, ավելի ֆոլկային էր հնչում, քան վերջնական տարբերակը։
Songfacts կայքը նաև նշում է, որ One Direction խումբն իր  հինգ վոկալիստներով հիանալի է հաղթահարել այդ երգի կիզակետը հանդիսացող հզոր կրկներգի կատարման խնդիրը։


== Երգացանկ ==
CD single"Story of My Life" – 4:04
"Little Things" (live version from the motion picture One Direction: This Is Us) – 3:48Maxi single"Story of My Life" – 4:04
"Story of My Life" (live X Factor performance) – 4:18
"Rock Me" (live version from the motion picture One Direction: This Is Us) – 4:18
"C'mon C'mon" (live version from the motion picture One Direction: This Is Us) – 3:28


== Հիթ-շքերթներ և հավաստագրումներ ==


=== Հավաստագրումներ ===


== Ծանոթագրություններ ==
Պավլովո (գյուղ, Սեմյոնովսկի շրջան)

Անվան այլ կիրառումների համար տե՛ս՝ ՊավլովոՊավլովո (ռուս.՝ Павлово), գյուղ Ռուսաստանի Նիժնի Նովգորոդի մարզի Սեմյոնովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միջնորմ (կենսաբանություն)

Անվան այլ կիրառումների համար տե՛ս՝ Միջնորմ (այլ կիրառումներ)Միջնորմ (լատ.՝  mediastinum), կրծքի խոռոչի մի մասը, որը սահմանափակված է կողքերից՝ միջնորմային թոքամզով (պլևրա), առջևից՝ կրծոսկրով, հետևից՝ ողների մարմիններով ու կողերի գլխիկներով, ներքևից՝ ստոծանիով, վերևից՝ կրծքավանդակի վերին բացվածքով տարված պայմանական հարթությամբ։ Միջնորմի օրգանների միջև առկա է քիչ քանակությամբ փուխր թելավոր ճարպաշարակցական հյուսվածք։


== Անատոմիա ==
Միջնորմը հեղինակների մեծամասնության կողմից, շնչափողի հետին երեսով անցնող պայմանական հորիզոնական հարթությամբ, բաժանվում է առաջային և հետին միջնորմների։ Առաջարկված է նաև միջնորմը բաժանել նաև ուղղահայաց հարթությամբ, որն անցնում է կրծոսկրի անկյունով (կրծոսկրի կոթի և մարմնի միջև և չորրորդ հինգերորդ ողերի միջողնային սկավառակով)։ Այսպիսով առաջանում են առաջային և հետին միջնորմների վերին և ստորին բաժինները։ Կան նաև այլ առաջարկներ միջնորմը մասերի բաժանելու վերաբերյալ։


=== Առաջային միջնորմ ===
Առաջային միջնորմում տեղակայված են 

սիրտը՝ սրտապարկով,
վերել աորտան և աորտայի աղեղը՝ նրանից դուրս եկող անանուն, ձախ ընդհանուր քնային և ձախ ենթաանրակային զարկերակներով, զույգ բազկագլխային երակային ցողունները, վերին սիներակը, հտորին սիներակը, թոքային զարկերակը և թոքային երակները
շնչափողը, գլխավոր բրոնխների սկզբնական հատվածները
ուրցագեղձը
զույգ ստոծանիական նյարդերը
ավշահանգույցներ


=== Հետին միջնորմ ===
Հետին միջնորմում տեղակայված են

կերակրափողը (որկոր)
վայրէջ աորտան՝ միջկողային զարկերակներով, կենտ և կիսակենտ երակները՝ նրանց մեջ թափվող միջկողային երակներով
կրծքային ավշային ծորանը, աջ ավշային ծորանը
սահմանային սիմպաթիկ ցողունը, ստամոսի նյարդերը
ավշահանգույցներՉնայած միջնորմը մեկ ամբողջական տարածություն է այս պայմանակն բաժանումը արվում է մի շարք նակատառումներով՝ պաթոլոգիական պրոցեսի տեղակայման կոնկրետ նկարագրության, ճառագայթային թերապիայի թիրախային պլանավորման և այլն։
Միջնորմի հաճախ հանդիպող հիվանդություններից են մեդիաստինիտը (միջնորմաբորբ) և միջնորմի նորագոյացությունները։


== Տես նաև ==
Մեդիաստինիտ


== Գրականություն ==
Atlas of Human Anatomy. Frank H. Netter, MD


== Հղումներ ==
http://www.ysmu.am/images/stories/Library/books/Netter.pdf(չաշխատող հղում)
36 խենթ բռունցք

36 խենթ բռունցք (չինարեն՝ 十六迷形拳, անգլ.՝ The 36 Crazy Fists) (ալ անվանում՝ «Վարպետը և բռնցքամարտիկը»), 1977 թվականի ֆիլմ, որի ռեժիսորը հանդիսանում է Չեն Չժիհուան։
Այլ անվանումներ.

անգլ.՝ The 36 Crazy Fists
անգլ.՝ 36 Crazy Fists
անգլ.՝ Blood Pact
անգլ.՝ Jackie and the 36 Crazy Fists
ֆր.՝ Karate Killer
ֆր.՝ Les 36 poings vengeurs de Shaolin
անգլ.՝ Master and the Boxer
չինարեն՝ San shi liu mi xing quan


== Սյուժե ==
Մի երիտասարդ որոշում է քունգ-ֆու սովորել, որպեսզի վրեժ լուծի իր հոր մահվան համար։ Դրա համար նա ուղևորվում է Շաոլին, բայց քանի որ նրան չեն ընդունում, ընդունվում է ավելի փոքր դպրոց։ Սակայն առաջընթաց չի նկատվում և տղան սկսում է կորցնել իր հավատը, քանի դեռ չէր հանդիպել մի թափառաշրջիկի։ Դրանից հետո շրջիկը տղային իրական վարպետություն է սովորեցնում։


== Դերերում ==
Լաու Կայուն - Շան
Յամ Սայկուն - Մո
Լյոն Սիուխուն - Վան Դագան
Կու Ֆեն - Դագանի ուսուցիչը
Միշել Իմ - Դագանի քույրը
Փոլ Չխյոն - վանական
Ֆուն Հակոն - Դագանի մրցակիցը
Ցզյան Չժեն - շրջիկ
Սան Կուայ - հանցագործ
Լեյ Մանտհայ - քահանա
Չան Լաու - պաշտոնյա
Մա Հոնյուն - երիտասարդ վանական
Փակ Սալիկ - վանական


== Հետաքրքիր փաստեր ==
Ֆիմի մարտական տեսարանների բեմադրությամբ զբաղվել է Ջեկի Չանը։


== Ծանոթագրություններ ==


== Արտաքին հղումներ ==
«36 խենթ բռունցք»(անգլ.) ֆիլմը Internet Movie Database կայքում 
«36 խենթ բռունցք» (անգլ.) hkcinemagic.com կայքում
«36 խենթ բռունցք» (անգլ.) hkmdb.com կայքում
Ֆիլմի վարկանիշը HKcinema կայքում